Α.Ε.Ν. Κηφισιάς (καλαθοσφαίριση ανδρών)

Η Αθλητική Ένωση Νέας Κηφισιάς (γνωστή με τη σύντμηση Α.Ε.Ν.Κ.) είναι ελληνικό αθλητικό σωματείο που δραστηριοποιείται στην Κηφισιά και ειδικότερα στη συνοικία των Αδαμών της Νέας Κηφισιάς. Ιδρύθηκε το Φεβρουάριο του 1994 και αγωνίζεται με χρώματα το κόκκινο, το λευκό και συμπληρωματικά το σκούρο μπλε. Το σήμα του έχει φιλοτεχνήσει ο ζωγράφος Δημήτρης Μπούτσικος.«Ιστορία», πληροφορίες στον επίσημο ιστότοπο των τμημάτων υποδομής.

Το ανδρικό τμήμα καλαθοσφαίρισης του συλλόγου δημιουργήθηκε το 1996. Αποτελεί νομικά ένα από τα ερασιτεχνικά τμήματα του συλλόγου, ενώ στο παρελθόν έχει αγωνιστεί στην Α1 Εθνική ως επαγγελματική ομάδα με την ονομασία Κ.Α.Ε. Κηφισιά ή Κηφισιά B.C..«Κηφισιά», πληροφορίες για το σύλλογο στον επίσημο ιστότοπο του Ε.Σ.Α.Κ.Ε. (2015) Έδρα των τμημάτων καλαθοσφαίρισης αποτελεί το Κλειστό Γυμναστήριο Νέας Κηφισιάς «Δημήτριος Βικέλας», χωρητικότητας 300 θεατών.«Εγκαταστάσεις» , πληροφορίες στον επίσημο ιστότοπο των ερασιτεχνικών τμημάτων του συλλόγου.Κλειστό Νέας Κηφισιάς «Δημήτριος Βικέλας» , πληροφορίες στον ιστότοπο Gipeda.gr.

Η ομάδα του ομώνυμου συλλόγου αγωνίζεται σε επαγγελματικό επίπεδο έχοντας αποκτήσει τη νομική μορφή Καλαθοσφαιρικής Ανώνυμης Εταιρείας. Συνεπώς διατηρεί ξεχωριστό διοικητικό συμβούλιο, επωνυμία και διακριτικό τίτλο. Η επίσημη επωνυμία του συλλόγου ήταν «ΚΑΕ Α.Ε.Ν.Κ.» με διακριτικό τίτλο «Α.Ε.Ν.Κ. Δημουλάς». Το 2015 όμως μετονομάστηκε σε ΚΑΕ Κηφισιά με διακριτικό τίτλο Κηφισιά Δημουλάς.«Κηφισιά», πληροφορίες για το σύλλογο στον επίσημο ιστότοπο του Ε.Σ.Α.Κ.Ε.

 Ιστορική αναδρομή 
 Στις τοπικές κατηγορίες της Ε.Σ.Κ.Α. (1996 - 2008) 
Το ανδρικό τμήμα καλαθοσφαίρισης αγωνίστηκε για πρώτη φορά σε επίσημη διοργάνωση το 1996 στο Πρωτάθλημα Δ' Κατηγορίας της Ένωσης Σωματείων Καλαθοσφαίρισης Αττικής. Η πρώτη άνοδος κατηγορίας (προς τη Γ' Κατηγορία) έλαβε χώρα το 1999.«Ιστορία» , πληροφορίες στον επίσημο ιστότοπο της Κ.Α.Ε. Κηφισιάς. Την πρώτη δεκαετία της ιστορίας της ομάδας, πρώτος προπονητής ήταν ο Νίκος Μπιλάλης.

Το πρώτο εισιτήριο του συλλόγου για τις εθνικές κατηγορίες κατακτήθηκε την αγωνιστική περίοδο 2007-08, οπότε και αναδείχθηκε Πρωταθλητής της Α' Κατηγορίας Ανδρών της Ε.Σ.Κ.Α. Στο πρωτάθλημα εκείνης της περιόδου, που είχε διάρκεια 30 αγωνιστικές, συμμετείχαν 16 ομάδες.Από την Α' ΕΣΚΑ στην Α1, αφιέρωμα στον επίσημο ιστότοπο της Ένωσης Σωματείων Καλαθοσφαίρισης Αττικής. Η ομάδα, υπό την καθοδήγηση του Ηλία Παπαθεοδώρου, ολοκλήρωσε τη χρονιά με μία μόλις ήττα, κερδίζοντας όλα τα εκτός έδρας παιχνίδια της. Μάλιστα κέρδισε με διψήφια διαφορά στα 23 από τα 29 ματς στα οποία επικράτησε του αντιπάλου της, κατά μέσο όρο με διαφορά 16 πόντων.

 Άνοδος στη Γ' και Β' Εθνική (2008 - 2011) 
Την αγωνιστική περίοδο 2008-09 η ομάδα της Νέας Κηφισιάς αγωνίστηκε για πρώτη φορά σε επίπεδο εθνικών κατηγοριών και, συγκεκριμένα, εντάχθηκε στο 2ο Όμιλο Νότου της Γ' Εθνικής Κατηγορίας, στον οποίο συμμετείχαν 13 ακόμη ομάδες. Στην τελική βαθμολογική κατάταξη σημειώθηκε τριπλή ισοβαθμία μεταξύ ομάδων που συγκέντρωσαν 16 νίκες και 10 ήττες, δηλαδή του Κρόνου Αγίου Δημητρίου, της Νέας Κηφισιάς και της Α.Ε. Ψυχικού. Βάσει των επόμενων κριτηρίων κατάταξης η δεύτερη τοποθετήθηκε στον τελικό βαθμολογικό πίνακα μεταξύ των άλλων δύο και ειδικότερα στην 5η θέση.«Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Ήταν τελικά την επόμενη χρονιά, 2009-10, που η Α.Ε.Ν.Κ. κατάφερε να πετύχει το στόχο της ανόδου σε υψηλότερο επίπεδο. Στα πλαίσια του ίδιου Ομίλου σημείωσε 22 νίκες σε 26 αγώνες και το υψηλό αυτό ποσοστό επιτυχίας οδήγησε την ομάδα στην κατάκτηση του Πρωταθλήματος της Γ' Εθνικής.«Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Γιορτάζει η ΑΕΝ Κηφισιάς» , άρθρο στον ιστότοπο SentraGoal.gr, 17 Μαΐου 2010.

Οι υψηλές αποδόσεις συνεχίστηκαν για την ομάδα και την επόμενη περίοδο, 2010-11, κατά την οποία το ισοζύγιο αποτελεσμάτων της στο Πρωτάθλημα της Β' Εθνικής Κατηγορίας ήταν 24 νίκες και 6 ήττες (το Πρωτάθλημα διοργανώθηκε σε κοινό Όμιλο των 16 συλλόγων). Σαν αποτέλεσμα τερμάτισε στη 2η θέση της κατάταξης λαμβάνοντας άμεσα εισιτήριο για την Α2 Εθνική.«Βαθμολογία Πρωταθλήματος Β' Εθνικής Κατηγορίας Ανδρών 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Κορυφαίος σκόρερ της χρονιάς για τη Νέα Κηφισιά αναδείχθηκε ο Σάββας Νικητάκης (380 πόντοι).«Οι σκόρερς της Β” Εθνικής (τελική κατάταξη)», άρθρο στον ιστότοπο InfoBasket.gr, 5 Ιουνίου 2011. Την ίδια χρονιά καταγράφεται και η πρώτη παρουσία του συλλόγου στο Κύπελλο Ελλάδος, στα πλαίσια του οποίου έδωσε τρεις αγώνες. Συγκεκριμένα στην Α' Φάση ξεπέρασε με επιτυχία το εμπόδιο των Εκπαιδευτηρίων Δούκα (53-69) «Πρώτη πράξη για Κύπελλο», άρθρο στον ιστότοπο Gazzetta.gr, 15 Σεπτεμβρίου 2010.«Εκπλήξεις στα Τρίκαλα και στο Πέραμα», άρθρο στον ιστότοπο InfoBasket.gr, 15 Σεπτεμβρίου 2010. και του Λαυρίου (69-63).«Διπλά για Παγκράτι, ΚΑΟΔ, Ικάρους», άρθρο στον ιστότοπο Sport24.gr, 19 Σεπτεμβρίου 2010. Τελικά γνώρισε τον αποκλεισμό στην 1η Αγωνιστική της Β' Φάσης όπου και ηττήθηκε με σκορ 91-74 από τον Ερμή Περάματος.«Εύκολη πρόκριση για το Πέραμα» , άρθρο στον ιστότοπο SentraGoal.gr, 22 Σεπτεμβρίου 2010.«Μόνο ο Αμύντας άντεξε…», άρθρο στον ιστότοπο InfoBasket.gr, 22 Σεπτεμβρίου 2010.

Καθ' όλη τη διάρκεια της τριετίας αυτής, προπονητής της ομάδας εξακολουθούσε να είναι ο Παπαθεοδώρου.

 Πρώτη θητεία στην Α2 Εθνική Κατηγορία (2011 - 2013) 
 Αγωνιστική Περίοδος 2011 - 2012 
Την πρώτη χρονιά κατά την οποία η Νέα Κηφισιά δοκίμασε τις δυνάμεις της στο Πρωτάθλημα της Α2 Εθνικής, 2011-12, σε αυτό συμμετείχαν 16 σύλλογοι, δημιουργώντας ένα ανταγωνιστικό περιβάλλον. Κατά τη λήξη της αγωνιστικής περιόδου η ομάδα είχε συγκεντρώσει 17 νίκες και 13 ήττες, κάτι που της χάρισε την 5η θέση στην τελική κατάταξη.«Βαθμολογία Α2 Εθνικής Κατηγορίας Ανδρών 2011-2012», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Α2 – 30ή αγ/κή… Σώθηκε το Παγκράτι, 3οι οι Ικαροι!», άρθρο στον ιστότοπο InfoBasket.gr, 19 Μαΐου 2012.

Κορυφαίος σκόρερ της χρονιάς για λογαριασμό της ομάδας ήταν ο Σάββας Νικητάκης, ο οποίος σημείωσε 470 πόντους σε 30 αγώνες, 15,67 κατά μ.ό. Ο ίδιος αθλητής βρέθηκε και στην 4η θέση του στατιστικού πίνακα των παικτών με τα περισσότερα κλεψίματα για το σύνολο των ομάδων. Δεύτερος καλύτερος σκόρερ της ομάδας ήταν ο Φίλιππος Μοσχοβίτης με 380 πόντους σε 30 αγώνες, 12,67 κατά μ.ό.«A.E. Neas Kifisias - Championship 2011-12 Division A2 - Total Stats Regular Season», πληροφορίες στον ιστότοπο (Galanis) SportsData.gr.«Steals - Championship 2011-12 Division A2», πληροφορίες στον ιστότοπο (Galanis) SportsData.gr.

Στο Κύπελλο Ελλάδος η ομάδα είχε δικαίωμα συμμετοχής, ωστόσο τελικά δεν αγωνίστηκε ποτέ αφού στην 1η Αγωνιστική αποσύρθηκε η αντίπαλός της, Α.Ε.Κ.,«Αποσύρθηκε η Α.Ε.Κ.», άρθρο στον ιστότοπο Contra.gr, 8 Σεπτεμβρίου 2011.«Μέχρι πού φτάνει η απαξίωση;», άρθρο στον ιστότοπο της εφημερίδας «Η Ροδιακή», 9 Σεπτεμβρίου 2011. ενώ στη 2η Αγωνιστική δήλωσε η ίδια η Α.Ε.Ν.Κ. αδυναμία συμμετοχής στον παιχνίδι της με τον Απόλλωνα Πατρών.«Αποχώρησαν Ηρακλής και Νέα Κηφισιά» , άρθρο στον ιστότοπο SentraGoal.gr, 12 Σεπτεμβρίου 2011.«Αποσύρθηκαν Ηρακλής, Κηφισιά!», άρθρο στον ιστότοπο OnSports.gr, 12 Σεπτεμβρίου 2011.

 Αγωνιστική Περίοδος 2012 - 2013 
Η αγωνιστική περίοδος 2012-13 έχει ξεχωριστή θέση στην ιστορία του συλλόγου καθώς ήταν αφενός πολύ επιτυχημένη σε Πρωτάθλημα και Κύπελλο και αφετέρου είχε σαν αποτέλεσμα την άνοδό του στην κορυφαία κατηγορία των ελληνικών πρωταθλημάτων καλαθοσφαίρισης.«Οι Fantastic Four της ΑΕΝΚ!», άρθρο στον ιστότοπο Gazzetta.gr, 25 Μαΐου 2013.«Η φιέστα της ΑΕΝΚ για την άνοδο στην Α1», άρθρο στον ιστότοπο Sport24.gr, 25 Μαΐου 2013. Στο Πρωτάθλημα της Α2 Εθνικής έλαβαν μέρος αυτή τη χρονιά 14 ομάδες σε κοινό Όμιλο. Η συγκομιδή της ομάδας ήταν 21 νίκες και 5 ήττες, κάτι που την τοποθέτησε στην κορυφή του τελικού βαθμολογικού πίνακα. Ισοβάθμισε με τα Τρίκαλα, ωστόσο βάσει των μεταξύ τους αποτελεσμάτων η Α.Ε.Ν.Κ. αναδείχθηκε Πρωταθλήτρια.«Βαθμολογία Α2 Εθνικής Κατηγορίας Ανδρών 2012-2013», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Πρωταθλήτρια η Ν. Κηφισιά, στην Α1 και τα Τρίκαλα!», άρθρο στον ιστότοπο SentraGoal.gr, 27 Απριλίου 2013.

Πρώτος σκόρερ για την ομάδα και δεύτερος στο σύνολο του Πρωταθλήματος αναδείχθηκε ο Βαγγέλης Καράμπουλας που σημείωσε 490 πόντους σε 26 αγώνες, 18,84 κατά μ.ό. Επόμενος σε συνεισφορά ήταν ο Φίλιππος Μοσχοβίτης που συγκέντρωσε 325 πόντους σε 26 αγώνες, 12,5 κατά μ.ό. Ο τελευταίος ήταν και τρίτος στο στατιστικό πίνακα των ασίστ στο σύνολο της Κατηγορίας. Ο Σπύρος Διαμαντόπουλος ήρθε δεύτερος στο στατιστικό πίνακα της αξιολόγησης (0,643 σε 280 λεπτά συμμετοχής).«A.E. Neas Kifisias - Championship 2012-13 Division A2 - Total Stats Regular Season», πληροφορίες στον ιστότοπο (Galanis) SportsData.gr.«Points - Championship 2012-13 Division A2», πληροφορίες στον ιστότοπο (Galanis) SportsData.gr.«Assists - Championship 2012-13 Division A2», πληροφορίες στον ιστότοπο (Galanis) SportsData.gr.«Evaluation - Championship 2012-13 Division A2», πληροφορίες στον ιστότοπο (Galanis) SportsData.gr.

Στη διοργάνωση του Κυπέλλου η ομάδα επικράτησε στην πρεμιέρα της Κ.Α.Π. με σκορ 69-65 «Ξεκίνημα στο Κύπελλο», άρθρο στον ιστότοπο BasketNet.gr, 15 Σεπτεμβρίου 2012.«Στην παράταση Αρκαδικός και Ίκαροι», άρθρο στον ιστότοπο του ΣΠΟΡ FM, 15 Σεπτεμβρίου 2012. ενώ στη Β' Φάση ξεπέρασε διαδοχικά το εμπόδιο του Αρκαδικού (87-54),«Κύπελλο μπάσκετ: Προκρίθηκαν Περιστέρι, Νέα Κηφισιά και Ικαροι Σερρών», άρθρο στον ιστότοπο της εφημερίδας «Το Βήμα», 19 Σεπτεμβρίου 2012. του Απόλλωνα Πατρών (77-73) «Ν.Κηφισιά-Απόλλων Πατρών 77-73», άρθρο στον ιστότοπο InfoBasket.gr, 26 Σεπτεμβρίου 2012.«Με Ν. Κηφισιά ο Αρης, απέκλεισε τον Απόλλωνα!», άρθρο στον ιστότοπο SentraGoal.gr, 26 Σεπτεμβρίου 2012. και του Άρη Θεσσαλονίκης (81-60).«Ν.Κηφισιά - Άρης 81-60», άρθρο στον ιστότοπο Contra.gr, 29 Σεπτεμβρίου 2012.«Ν.Κηφισιά - Άρης 81-60», άρθρο στον ιστότοπο Sport24.gr, 29 Σεπτεμβρίου 2012. Η πορεία της Α.Ε.Ν.Κ. τερματίστηκε στους Προημιτελικούς όπου υπέστη βαρειά ήττα με σκορ 43-94 από τον Ολυμπιακό Πειραιώς.«Κηφισιά - Ολυμπιακός 43-94», άρθρο στον ιστότοπο Sport24.gr, 4 Οκτωβρίου 2012.«Σβηστός...», άρθρο στον ιστότοπο του ΣΠΟΡ FM, 4 Οκτωβρίου 2012.

 Άνοδος στην Α1 Εθνική Κατηγορία (2013 - 2016) 
Στις 4 Ιουλίου 2013 υπογράφτηκε η νομική σύσταση της (ανδρικής) ομάδας ως Καλαθοσφαιρική Ανώνυμη Εταιρία προκειμένου να αγωνιστεί από την επόμενη περίοδο στην Α1 Εθνική Κατηγορία. Για το σκοπό αυτό συστάθηκε νέο παράλληλο Δ.Σ. με πρόεδρο το Γιώργο Βαγενά, εκπρόσωπο του βασικού χορηγού της ομάδας, της εταιρίας «Δημουλάς Ειδικά Καλώδια Α.Ε.». Η επίσημη ονομασία της ομάδας άλλαξε αρχικά σε Κ.Α.Ε. Α.Ε.Ν.Κ., ενώ δύο χρόνια μετά, το καλοκαίρι του 2015, σε Κ.Α.Ε. Κηφισιά ή Κηφισιά B.C. «με στόχο την έτι περαιτέρω προσέγγιση του αθλητικού κοινού της πόλης».«Για πρώτη φορά Κ.Α.Ε. η Νέα Κηφισιά», άρθρο στον ιστότοπο NovaSports.gr, 7 Ιουλίου 2013.«Έτοιμη για... Κ.Α.Ε. η Νέα Κηφισιά!», άρθρο στον ιστότοπο SentraGoal.gr, 7 Ιουλίου 2013.«H A.E.N.K. έγινε Κ.Α.Ε. Κηφισιά», άρθρο στον ιστότοπο του ΣΠΟΡ FM, 21 Ιουλίου 2015.

Επιπλέον, μετά τον προβιβασμό της στην Α1 Εθνική κρίθηκε απαραίτητη η μετακόμισή της σε κλειστό γυμναστήριο υψηλότερων προδιαγραφών, με αποτέλεσμα η ομάδα της Νέας Κηφισιάς να μετακομίσει για ένα διάστημα στο Κλειστό Γυμναστήριο Κηφισιάς «Ιωάννης Ζηρίνης» (Ζηρίνειο), χωρητικότητας 1.100 θεατών, το οποίο ανακαινίστηκε ειδικά για την περίσταση.«Η παρουσίαση της Νέας Κηφισιάς», άρθρο στον ιστότοπο Sport24.gr, 6 Οκτωβρίου 2014.«Παραμένει στο Ζηρίνειο η Νέα Κηφισιά», άρθρο στον ιστότοπο Zougla.gr, 10 Ιουνίου 2015.

 Αγωνιστική Περίοδος 2013 - 2014 
Την αγωνιστική περίοδο 2013-14 η ομάδα της Κηφισιάς πραγματοποίησε δυναμικό ντεμπούτο στην Α1 Εθνική Κατηγορία (Basket League) διατηρώντας στον πάγκο της τον Ηλία Παπαθεοδώρου. Στη διάρκεια της Κανονικής Περιόδου συγκέντρωσε 14 νίκες και 12 ήττες, ολοκληρώνοντας την προσπάθειά της στην 5η θέση της βαθμολογικής κατάταξης.«Βαθμολογία Κανονικής Περιόδου Πρωταθλήματος Α1 Εθνικής Κατηγορίας Ανδρών 2013-2014», πληροφορίες στον επίσημο ιστότοπο του Ε.Σ.Α.Κ.Ε. Με τον τρόπο αυτό εξασφάλισε την παρουσία της στη διαδικασία των Play-offs, όπου διασταυρώθηκε με τον 4ο Π.Α.Ο.Κ.. Εκεί υπέστη δύο συνεχόμενες ήττες (70-66 στη Θεσσαλονίκη, 75-79 στην Κηφισιά) με συνέπεια να τερματιστεί η πορεία της στο σημείο αυτό.«Π.Α.Ο.Κ. - Νέα Κηφισιά 70-66», άρθρο στον ιστότοπο Gazzetta.gr, 6 Μαΐου 2014.«Υπερασπίστηκε την έδρα του ο Π.Α.Ο.Κ., 70-66 τη Νέα Κηφισιά», άρθρο στον ιστότοπο Zougla.gr, 6 Μαΐου 2014.«Νέα Κηφισιά - Π.Α.Ο.Κ. 75-79», άρθρο στον ιστότοπο Gazzetta.gr, 8 Μαΐου 2014.««Ροντέο» στην Κηφισιά, πρόκριση ο Π.Α.Ο.Κ.!», άρθρο στον ιστότοπο της εφημερίδας «Ημερήσια», 8 Μαΐου 2014.

Πρώτος σκόρερ της ομάδας στην κανονική περίοδο ήταν ο Αμερικανός Τόνι Κρόκερ που σημείωσε 327 πόντους σε 20 παιχνίδια (16,35 κατά μ.ό.) ακολουθούμενος από τους Νίκο Λιακόπουλο (25 πόντοι σε 256 παιχνίδια, 10,24 κατά μ.ό.) και Δημήτρη Τσαλδάρη (25 πόντοι σε 224 παιχνίδια, 8,96 κατά μ.ό.). Πρώτος ριμπάουντερ αναδείχθηκε ο Μιχάλης Κακιούζης (125 σε 20 παιχνίδια, 6,25 κατά μ.ό.), ενώ ακολούθησε ο Αμερικανός Γκάρετ Ντάριους (120 σε 23 παιχνίδια, 5,22 κατά μ.ό.). Την πρωτιά στις ασίστ είχε ο Νίκος Λιακόπουλος (122 σε 27 παιχνίδια, 4,52 κατά μ.ό.).«Α.Ε. Νέας Κηφισιάς: Στατιστικά Αθλητών 2013-2014», πληροφορίες στον επίσημο ιστότοπο του Ε.Σ.Α.Κ.Ε. Ο Ντάριους ήταν επιπλέον ο αθλητής του Πρωταθλήματος που σημείωσε τα περισσότερα κοψίματα στη διάρκεια της Κανονικής Περιόδου (41 σε 23 παιχνίδια, 1,78 κατά μ.ό.).«Πρωτοπόροι Στατιστικών Κανονικής Περιόδου Πρωταθλήματος 2013-2014», πληροφορίες στον επίσημο ιστότοπο του Ε.Σ.Α.Κ.Ε.

Στη διοργάνωση του Κυπέλλου Ελλάδος η Α.Ε.Ν.Κ. ξεκίνησε να αγωνίζεται στη Β' Φάση, νικώντας στην πρεμιέρα τον Ο.Φ.Η. με σκορ 60-80.«Κύπελλο Ελλάδας: Τα αποτελέσματα» , άρθρο στον ιστότοπο Basket247.gr, 22 Σεπτεμβρίου 2013. Στη συνέχεια απέκλεισε και τον Πανελευσινιακό επικρατώντας εκτός έδρας με σκορ 64-67.«Πανελευσινιακός - Ν.Κηφισιά 64-67», άρθρο στον ιστότοπο Contra.gr, 1 Οκτωβρίου 2013. Τελικά γνώρισε την ήττα στην 3η Αγωνιστική της Β' Φάσης από τον Κολοσσό Ρόδου με σκορ 71-69.«Τρίποντο πρόκρισης ο Στεφανίδης!», άρθρο στον ιστότοπο Gazzetta.gr, 6 Οκτωβρίου 2013.«Κολοσσός - Νέα Κηφισιά 71-69», άρθρο στον ιστότοπο Contra.gr, 6 Οκτωβρίου 2013.

 Αγωνιστική Περίοδος 2014 - 2015 
Την επόμενη χρονιά, 2014-15, ο σύλλογος της Νέας Κηφισιάς αγωνίστηκε ξανά στο κορυφαίο επίπεδο, αν και οι επιδόσεις του ήταν λιγότερο καλές από εκείνες του προηγούμενου έτους. Ολοκλήρωσε τις αγωνιστικές του υποχρεώσεις στην 11η θέση της βαθμολογικής κατάταξης (σε σύνολο 14 συλλόγων) με ασφάλεια πάνω από τη ζώνη του υποβιβασμού. Εφόσον η θέση δεν επαρκούσε για να συνεχίσει στα Play-offs, η πορεία του ολοκληρώθηκε στο σημείο αυτό, έχοντας απολογισμό 9 νίκες και 17 ήττες.«Βαθμολογία Κανονικής Περιόδου Πρωταθλήματος Α1 Εθνικής Κατηγορίας Ανδρών 2014-2015», πληροφορίες στον επίσημο ιστότοπο του Ε.Σ.Α.Κ.Ε.

Πρώτος σκόρερ της ομάδας αναδείχθηκε με διαφορά από το δεύτερο ο Δημήτρης Μαυροειδής που σημείωσε 363 πόντους σε 26 αγώνες, 13,96 κατά μ.ό. Ο ίδιος παίκτης ήταν και ο καλύτερος ριμπάουντερ έχοντας συγκεντρώσει 196 συνολικά, 7,54 μ.ό. ανά παιχνίδι. Σε ό,τι αφορά τις ασίστ πρώτευσε ο Νίκος Λιακόπουλος με 82 συνολικά, 3,90 μ.ό. ανά παιχνίδι.«Α.Ε. Νέας Κηφισιάς: Στατιστικά Αθλητών 2014-2015», πληροφορίες στον επίσημο ιστότοπο του Ε.Σ.Α.Κ.Ε. Την ίδια χρονιά ο Μαυροειδής διακρίθηκε σε αρκετούς από τους στατιστικούς πίνακες ατομικών επιτευγμάτων για το σύνολο της Κανονικής Περιόδου του Πρωταθλήματος: αναδείχθηκε τρίτος παραγωγικότερος σκόρερ, τρίτος ριμπάουντερ, πρώτος στα κερδισμένα φάουλ (172 στον αριθμό), ενώ βρέθηκε και δεύτερος στην αξιολόγηση πίσω από τον Αλέξανδρο Βεζένκοφ του Άρη.«Πρωτοπόροι Στατιστικών Κανονικής Περιόδου Πρωταθλήματος 2014-2015», πληροφορίες στον επίσημο ιστότοπο του Ε.Σ.Α.Κ.Ε.

Σε ό,τι αφορά το Κύπελλο Ελλάδος, η Νέα Κηφισιά ξεκίνησε απευθείας στους Προημιτελικούς όπου και επικράτησε του Άρη Θεσσαλονίκης με σκορ 73-69.«Νέα Κηφισιά - Άρης 73-69», άρθρο στον ιστότοπο Gazzetta.gr, 9 Οκτωβρίου 2014.«Έγραψε ιστορία η Κηφισιά», άρθρο στον ιστότοπο NovaSports.gr, 9 Οκτωβρίου 2014. Στον Ημιτελικό που διεξήχθη λίγο πριν τα Χριστούγεννα δεν κατάφερε να ξεπεράσει το εμπόδιο του Απόλλωνα Πατρών, από τον οποίο έχασε οριακά με σκορ 73-75.«Νέα Κηφισιά - Απόλλων Πατρών 73-75», άρθρο στον ιστότοπο Sport24.gr, 20 Δεκεμβρίου 2014.«Μέρες ’97!», άρθρο στον ιστότοπο του ΣΠΟΡ FM, 20 Δεκεμβρίου 2014.

 Αγωνιστική Περίοδος 2015 - 2016 
Την επόμενη περίοδο, 2015-16, η ομάδα της Κηφισιάς βελτιώθηκε αγωνιστικά σκαρφαλώνοντας στην 6η θέση του τελικού βαθμολογικού πίνακα της Κανονικής Περιόδου. Η συγκομιδή της για να το πετύχει ήταν 12 νίκες και 14 ήττες.«Βαθμολογία Κανονικής Περιόδου Πρωταθλήματος Α1 Εθνικής Κατηγορίας Ανδρών 2015-2016», πληροφορίες στον επίσημο ιστότοπο του Ε.Σ.Α.Κ.Ε. Στη διαδικασία των Play-Offs κλήθηκε να αντιμετωπίσει τον 3ο στην κατάταξη Άρη, αναζητώντας δύο νίκες για να περάσει στην κορυφαία τετράδα. Εντούτοις η ομάδα της Θεσσαλονίκης ήταν εκείνη που τελικά απέσπασε δύο διαδοχικές νίκες (78-60 στο Αλεξάνδρειο, 103-108 [81-81 (καν.αγ), 95-95 (α'παρ.)] στην Κηφισιά), αφήνοντας την Α.Ε.Ν.Κ. οριστικά στην 6η θέση.«Άρης - Κηφισιά 78-60», άρθρο στον ιστότοπο Gazzetta.gr, 16 Απριλίου 2016.«Άρης - Κηφισιά 78-60», άρθρο στον ιστότοπο Sdna.gr, 16 Απριλίου 2016.«Τα είδαμε όλα και Κηφισιά-Άρης 103-108», άρθρο στον ιστότοπο BasketNet.gr, 23 Απριλίου 2016.«Στα ημιτελικά με... αυτοκαλάθι ο Άρης!», άρθρο στον ιστότοπο Sport24.gr, 23 Απριλίου 2016.

Κορυφαίος σκόρερ με τα χρώματα της Κηφισιάς ήταν τη χρονιά αυτή ο Αμερικανός Ντάστιν Χογκ (350 πόντοι σε 28 αγώνες, 12,50 κατά μ.ό.), με τον Έλληνα Λεωνίδα Κασελάκη να ακολουθεί (340 πόντοι σε 28 αγώνες, 12,14 κατά μ.ό.). Οι ίδιοι παίκτες ήταν επίσης πρωτοπόροι και στη συγκομιδή ριμπάουντ (8,07 κατά μ.ό. ο Χογκ, 5,29 κατά μ.ό. ο Κασελάκης). Τις περισσότερες ασίστ συγκέντρωσε ο Νίκος Γκίκας (110 σε 28 αγώνες, 3,93 κατά μ.ό.).«Α.Ε. Νέας Κηφισιάς: Στατιστικά Αθλητών 2015-2016», πληροφορίες στον επίσημο ιστότοπο του Ε.Σ.Α.Κ.Ε. Τέλος, ο Χογκ αναδείχθηκε επιπλέον κορυφαίος ριμπάουντερ στο σύνολο των αθλητών του Πρωταθλήματος, ενώ ήταν και δεύτερος στον αντίστοιχο στατιστικό πίνακα των κερδισμένων φάουλ.«Πρωτοπόροι Στατιστικών Κανονικής Περιόδου Πρωταθλήματος 2015-2016», πληροφορίες στον επίσημο ιστότοπο του Ε.Σ.Α.Κ.Ε. 

Τη χρονιά αυτή ο σύλλογος της Νέας Κηφισιάς έλαβε μέρος σε τέσσερις αγώνες που διεξήχθησαν στα πλαίσια του θεσμού του Κυπέλλου Ελλάδος. Στην πρεμιέρα της Β' Φάσης επικράτησε εκτός έδρας της Α.Ε. Ψυχικού με σκορ 64-76.«Ψυχικό - Κηφισιά 64-76», άρθρο στον ιστότοπο Sdna.gr, 25 Σεπτεμβρίου 2015.«Κύπελλο Ελλάδας: Τρεις εκπλήξεις με το... καλημέρα», άρθρο στον ιστότοπο OnSports.gr, 25 Σεπτεμβρίου 2015. Νικηφόρα πέρασε και από τις δύο επόμενες αγωνιστικές νικώντας διαδοχικά τον Κόροιβο Αμαλιάδας (72-61 εντός έδρας) «Ένα βήμα πριν απ' την 8άδα η Κηφισιά, τα Τρίκαλα, ο Φάρος κι ο Προμηθέας», άρθρο στον ιστότοπο Gazzetta.gr, 28 Σεπτεμβρίου 2015.««Καθάρισε» η Κηφισιά, σούπερ Φάρος», άρθρο στον ιστότοπο του ΣΠΟΡ FM, 28 Σεπτεμβρίου 2015. και τον Προμηθέα Πατρών (66-70 εκτός έδρας).«Στα προημιτελικά η Κηφισιά, 70-66 τον Προμηθέα» , άρθρο στον ιστότοπο της εφημερίδας «Το Βήμα», 30 Σεπτεμβρίου 2015.«Στα προημιτελικά η Κηφισιά, 70-66 τον Προμηθέα», άρθρο στον ιστότοπο In.gr, 30 Σεπτεμβρίου 2015. Στους Προημιτελικούς αποκλείστηκε από τη συνέχεια της διοργάνωσης εφόσον ηττήθηκε από το Φάρο Κερατσινίου (ομάδα της Α2 Εθνικής που έφτασε μέχρι τον Τελικό) με σκορ 61-59.«Φάρος Κερατσινίου - Κηφισιά 61-59», άρθρο στον ιστότοπο Gazzetta.gr, 8 Οκτωβρίου 2015.«Έγραψε ιστορία ο Φάρος Κερατσινίου!», άρθρο στον ιστότοπο SportDog.gr, 8 Οκτωβρίου 2015.

 Πτώση στις ερασιτεχνικές κατηγορίες (2016 - σήμερα) 
Παρόλο που η Α.Ε.Ν.Κ. δεν αντιμετώπιζε αγωνιστικά προβλήματα, το οικονομικό κόστος διατήρησής της στο κορυφαίο επίπεδο κρίθηκε απαγορευτικό από τους διοικούντες της. Σαν αποτέλεσμα ανακοινώθηκε τον Ιούλιο του 2016 ο εθελοντικός υποβιβασμός του συλλόγου στην ερασιτεχνική Β' Εθνική Κατηγορία. Αυτονόητα η Κ.Α.Ε. διαλύθηκε και η ομάδα επέστρεψε στο παλαιό της όνομα και τη φυσική της έδρα, το Κλειστό «Δημήτριος Βικέλας».«Βαγενάς: «Η Κηφισιά πέτυχε χωρίς κόσμο, δεν θέλαμε να... σέρνεται»», συνέντευξη στον ιστότοπο Sdna.gr, 3 Αυγούστου 2016.«Μπάσκετ: Εκτός Α1 η Κηφισιά λόγω οικονομικών προβλημάτων», άρθρο στον ιστότοπο Skai.gr, 29 Ιουλίου 2016. Το ίδιο καλοκαίρι ο Παπαθεοδώρου μετά από εννέα χρόνια στην ομάδα (από την Α' Ε.Σ.Κ.Α. στην Α1 Εθνική) παραχώρησε τη θέση του πρώτου προπονητή στο Δημήτρη Λιόγα.«Τα ηνία της Κηφισιάς στον Λιόγα», άρθρο στον ιστότοπο InfoBasket.gr, 6 Αυγούστου 2016.«Ο Λιόγας ανέλαβε την Κηφισιά», άρθρο στον ιστότοπο Sport24.gr, 5 Αυγούστου 2016.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις2008-09 4Γ' Εθνική 5 - 16-10 - - ? - --  -  -2009-10 4Γ' Εθνική 1 - 22-4 - - ? - --  -  -2010-11 3Β' Εθνική 2 - 24-6 - - Σάββας Νικητάκης 1η - Β' Φάσης 3-  -  -2011-12 2Α2 Εθνική 5 - 17-13 - - Σάββας Νικητάκης 2η - Α' Φάσης 0-  -  -2012-13 2Α2 Εθνική 1 - 21-5 - - Βαγγέλης Καράμπουλας Φάση των 8 5-  -  -2013-14 1Α1 Εθνική 5 Play-offs 14-12 0-2 - Τόνι Κρόκερ 3η - B' Φάσης 3-  -  -2014-15 1Α1 Εθνική 11 - 9-17 - - Δημήτρης Μαυροειδής  Ημιτελικοί 2-  -  -2015-16 1Α1 Εθνική 6 Play-offs 12-14 0-2 - Ντάστιν Χογκ Φάση των 8 4-  -  -2016-17 3Β' Εθνική 12 - 14-16 - - Φίλιππος Μοσχοβίτης  - --  -  -2017-18 3Β' Εθνική 14 - 10-20 - - Ανδρέας Ψαρόπουλος 1η - Β' Φάσης 42018-19 4Γ' Εθνική 5 - 14-11 - - Ανδρέας Χατζηνικόλας - --  -  -2019-20 4Γ' Εθνική 5 - 10-8 - - Γιώργος Οικονόμου - --  -  -2020-21 3Β' Εθνική διεκόπη - - - - - - --  -  -2021-22 3Β' Εθνική 7 - 11-13 - - ? - --  -  -2022-23 3Β' Εθνική 7 Play-Outs 10-12 - 1-0 ? 2η - Β' Φάσης 2-  -  -2023-24 3Β' Εθνική 10 Play-Outs 8-16 - 2-0 ? 2η - Β' Φάσης 4-  -  -2024-25 3Β' Εθνική 10 Play-Outs 6-14 - 2-1 ? - --  -  -

 Σήμα 
Το σήμα της Α.Ε.Ν. Κηφισιάς έχει φιλοτεχνήσει ο ζωγράφος Δημήτρης Μπούτσικος. Η Κ.Α.Ε. από το 2013 μέχρι το 2016 διατηρούσε δική της παραλλαγή, η οποία διαφοροποιήθηκε έπειτα από τη μετονομασία της Κ.Α.Ε. Σημειώνεται πως «Δημουλάς Ειδικά Καλώδια Α.Ε.» είναι η εταιρία που αποτελούσε το βασικό μέτοχο και χρηματοδότη της ομάδας.«Κηφισιά: Έγινε Κ.Α.Ε.», άρθρο στον ιστότοπο OnSports.gr, 7 Ιουλίου 2013.

 Πρόσωπα 
+Διακεκριμένοι ΚαλαθοσφαιριστέςΕθνΟνοματεπώνυμο  Παναγιώτης Βασιλόπουλος     Νίκος Γκίκας    Ανδρέας Γλυνιαδάκης  Γιώργος Διαμαντάκος   Σπύρος Διαμαντόπουλος   Γιώργος Δρακάκης   Παναγιώτης Καραβανάς  Μιχάλης Κακιούζης   Βαγγέλης Καράμπουλας   Λεωνίδας Κασελάκης   Παναγιώτης Καυκής   Νίκος Κόκκαλης   Μάρκος Κολώκας   Δημήτρης Κομποδιέτας   Παναγιώτης Κουκούνιας   Νίκος Λιακόπουλος   Δημήτρης Μαυροειδής   Δημήτρης Μενουδάκος   Φίλιππος Μοσχοβίτης   Νίκος Μπάρλος   Σάββας Νικητάκης   Χρήστος Παπανικολάου   Χρήστος Πετροδημόπουλος   Πέτρος Πολυδώρου   Θοδωρής Σιούτης   Δημήτρης Τσαλδάρης   Γιάννης Χατζηνικόλας   Λίνος Χρυσικόπουλος   Γιάννης Ψαθάς ΕθνΟνοματεπώνυμο  Σάσα Βασίλιεβιτς   Στέφεν Ογκουλάουα Αντεγκμπόγιε  Τόνι Γουντς   Μουχάμπεντ Ελ-Αμίν      Τόνι Κρόκερ   Ρόμπερτ Λόουερι  Γκάρετ Ντάριους   Κέιντ Ντέιβις     Κόρι Ρέμεκουν   Εξέβιερ Σάιλας  Ρόσκο Σμιθ   Τζερόντ Στίγκερς  Ντάστιν Χογκ   Ντάντε Στίγκερς  Πέταρ Πόποβιτς   Ούρος Ντούβνιακ  Νίκολα Πεσάκοβιτς  
<div style="clear: both">

+ΠροπονητέςΕθνΟνοματεπώνυμοΘητεία  Νίκος Μπιλάλης  1996 - 2007  Ηλίας Παπαθεοδώρου  2007 - Ιουλ 2016  Δημήτρης Λιόγας  Αυγ 2016 - ?
<div style="clear: both">

Διακρίσεις
 Ημιτελικά Κυπέλλου Ελλάδας (1): 2015
 Προημιτελικοί Κυπέλλου Ελλάδας (2): 2013, 2016

 Παραπομπές 

 Εξωτερικοί σύνδεσμοι 

 Α.Ε.Ν. Κηφισιάς, επίσημος ιστότοπος.
 Κηφισιά B.C., επίσημος ιστότοπος (ανενεργός).
 Α.Ε.Ν. Κηφισιάς, επίσημος ιστότοπος (ανενεργός).



 Κλειστό Νέας Κηφισιάς «Δημήτριος Βικέλας» , πληροφορίες στον ιστότοπο Gipeda.gr.
 «AENK: Σαν ταινία παλιά. (1994-2014)», βίντεο αφιέρωμα στην ιστορία του συλλόγου.

Κατηγορία:Α.Ε.Ν. Κηφισιάς
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης το 1996